Emile on his career: "My ma sê my sangloopbaan het begin met my eerste gil, toe die dokter uitroep: "Jislaaik, maar die kêreltjie het 'n paar longe aan hom!" My ouers is baie lief vir musiek, en hulle het my van die begin af aangemoedig om my musiektalent uit te leef. Na matriek het ek Musiek en Frans geswot by die Universiteit van die Vrystaat. Hier het ek vir Johann Slabbert ontmoet, en ons twee het dadelik begin om saam musiek te maak. Dit was asof daar 'n nuwe wêreld vir my opgegaan het - ek en Johann het ure lank songs geskryf. Voorheen het ek net ander mense se gedigte getoonset - skielik het ek begin om my eie belewenisse in musiek om te sit - dis 'n wonderlike gevoel."